b'\n_START_ARTICLE_\nTribarvna griva\n_START_SECTION_\nOpis\n_START_PARAGRAPH_\nTribarvna griva ima koralasto razra\xc5\xa1\xc4\x8deno plodi\xc5\xa1\xc4\x8de, ki zraste do 20\xc2\xa0cm visoko in je sprva bele, kasneje pa mesnato rde\xc4\x8dkaste barve. Pokon\xc4\x8dni roglji so sprva okrasto rumeni, kasneje pa postanejo bolj bledo okrasti in imajo na vrho \xc5\xa1tevilne kratke in koni\xc4\x8daste veje, ki so dolgo \xc4\x8dasa rumene in pobledijo le pri zelo starih primerkih._NEWLINE_Meso gob je belo, na po\xc5\xa1kodovanih mestih pa rahlo porde\xc4\x8di. Meso gobe ima rahlo grenkast okus, vonja pa goba nima. Trosi so rumenkaste barve.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nTribarvna griva je goba, ki v Evropi pogosto raste v bukovih gozdovih, pa tudi v me\xc5\xa1anih,, najdemo pa jo tudi v Severni Ameriki._NEWLINE_Tribarvna griva ni u\xc5\xbeitna, velja celo za strupeno gobo, ki \xc5\xbee v majhnih koli\xc4\x8dinah deluje mo\xc4\x8dno odvajalno, povzro\xc4\x8da bole\xc4\x8dine in kr\xc4\x8de v prebavilih. Toksin, zaradi katerega ni u\xc5\xbeitna do danes \xc5\xa1e ni bil odkrit, po nekaterih podatkih pa naj bi bila goba u\xc5\xbeitna, \xc4\x8de ji odstranimo vr\xc5\xa1i\xc4\x8dke._NEWLINE_Zamenjamo jo lahko z u\xc5\xbeitno rumeno grivo.'